**PROGRAMA**

**11:30** Recepció d’autoritats

**11:55** Entrada del seguici i formació de la mesa presidencial
*Canticorum jubilo* de G. F. Händel

**12:00**  Començament de l’acte acadèmic:

*Veni creator*

Solemne investidura com a doctora *honoris causa* de la senyora Paloma del Río Cañadas

Lliurament de premis extraordinaris de titulació

Discursos

*Gaudeamus igitur*

**13:30**  Fi de l’acte

 Vi d’honor

**CERIMONIAL**

**1)** Les autoritats són rebudes a les 11:30 en el vestíbul de l’edifici Rectorat i Consell Social.

**2)** El claustre de professors forma el seguici acadèmic en el vestíbul de l’edifici Rectorat i Consell Social.

**3)** Quan entra la comitiva, els presents es posen dempeus. Sona *Canticorum jubilo* deG. F. Händel*.*

Els membres del seguici ocupen els seus llocs, es constitueix la mesa presidencial i, dempeus, escolten *Veni creator spiritus*.

**4)** Acabat l’himne, el rector diu : **“DOCTORS I DOCTORES, SEIEU I, SI HO DESITGEU, COBRIU-VOS”.**

**5)** La presidència diu : **“S’OBRI LA SESSIÓ. HOM PROCEDIRÀ A L’ACTE D’INVESTIDURA DE LA SENYORA PALOMA DEL RÍO CAÑADAS COM A DOCTORA *HONORIS CAUSA* PER LA UNIVERSITAT MIGUEL HERNÁNDEZ D’ELX. LA SECRETÀRIA GENERAL ES DIGNARÀ A ARREPLEGAR I ACOMPANYAR A AQUEST CLAUSTRE LA DOCTORANDA I LA SEUA PADRINA, PROFESSORA CARMEN MARÍA LÓPEZ RICO”.**

La secretària general, precedida dels bidells, cerca la doctora i la seua padrina.

**6)** Quan entra la comitiva, es posen dempeus tot el claustre i els convidats. Sona *Benedicat vobis* de Händel. La doctoranda i la seua padrina, revestides de toga i musseta, precedides per la secretària general, s’adrecen al lloc reservat a aquest efecte i s’hi seuen.

**7)** El rector diu: **“LA SECRETÀRIA GENERAL LLEGIRÀ LA RESOLUCIÓ RECTORAL DE NOMENAMENT COM A DOCTORA *HONORIS CAUSA* PER LA UNIVERSITAT MIGUEL HERNÁNDEZ D’ELX DE LA SENYORA PALOMA DEL RÍO CAÑADAS”.**

**8)** La secretària general llig la resolució rectoral.

**9)** El rector diu: **“TÉ LA PARAULA LA DOCTORA CARMEN MARÍA LÓPEZ RICO PER A PRONUNCIAR LA *LAUDATIO*”.**

**10)** La doctora Carmen María López Rico acaba dient: **“I, PER TOT EL QUE S’HI HA EXPOSAT, SOL·LICITE QUE S’INVESTISCA LA SENYORA PALOMA DEL RÍO CAÑADAS COM A DOCTORA *HONORIS CAUSA* PER LA UNIVERSITAT MIGUEL HERNÁNDEZ D’ELX”**.

**11)** El rector diu: **“HOM PROCEDIRÀ A LA SOLEMNE INVESTIDURA COM A DOCTORA *HONORIS CAUSA* DE LA SENYORA PALOMA DEL RÍO CAÑADAS”** (la doctoranda, acompanyada de la seua padrina, se situa davant del rector).

**12)** El rector diu: **“SENYORA, JO, EL RECTOR, EN VIRTUT DE L’AUTORITAT QUE M’ESTÀ CONFERIDA, US LLIURE EL TÍTOL DE DOCTORA *HONORIS CAUSA* PER LA UNIVERSITAT MIGUEL HERNÁNDEZ D’ELX. US IMPOSE EL BIRRET LLOREJAT, SÍMBOL DISTINTIU DE L’ALT MAGISTERI ESPANYOL. PORTEU-LO SOBRE EL CAP COM LA CORONA DELS VOSTRES ESTUDIS I MEREIXEMENTS”** (li l’imposa).

**13)** El rector continua: **“LA VOSTRA PADRINA US LLIURARÀ ELS ALTRES ATRIBUTS DELS VOSTRES HONORS. EN PRIMER LLOC, REBEU EL LLIBRE DE LA CIÈNCIA I LA SAVIESA, QUE CAL QUE CULTIVEU I DIFONGUEU SENSE DESCANS PERQUÈ TINGUEU PRESENT QUE, PER GRANS QUE SIGUEN ELS VOSTRES TALENTS, SEMPRE HAUREU DE MANIFESTAR REVERÈNCIA, RESPECTE I TOTA CONSIDERACIÓ ALS VOSTRES MESTRES, QUE HAN SIGUT ELS VOSTRES PREDECESSORS”** (la padrina li lliura el Llibre de la Ciència i la Saviesa).

**“REBEU L’ANTIC ANELL, SÍMBOL DEL MATRIMONI ENTRE VÓS I EL SABER. REPRESENTA L’EMBLEMA DEL PRIVILEGI DE SIGNAR I SEGELLAR ELS DICTÀMENS, LES CONSULTES I LES CENSURES DE LA VOSTRA CIÈNCIA I PROFESSIÓ”** (la padrina li lliura l’anell).

**“REBEU, FINALMENT, ELS GUANTS BLANCS, SÍMBOL DE LA PURESA QUE HAN DE CONSERVAR LES VOSTRES MANS I SIGNE TAMBÉ DE LA VOSTRA ALTA CATEGORIA”** (la padrina li lliura els guants).

**14)** A continuació, el rector diu: **“CONVIDE LA NOVA DOCTORA *HONORIS CAUSA* A FER-NE LA PROMESA DE FIDELITAT”.**

**15)** La secretària general llig la fórmula de jurament següent: **“PROMETEU PER LA VOSTRA CONSCIÈNCIA I EL VOSTRE HONOR FIDELITAT A LA UNIVERSITAT MIGUEL HERNÁNDEZ D’ELX, DEFENSAR-NE I GUARDAR-NE L’HONRA I EL PROFIT, MANTINDRE L’ORDRE DELS SEIENTS I LES ANCIANITATS, GUARDAR ELS ESTATUTS QUE ACTUALS I FUTURS I PORTAR ELS DRETS DELS GRAUS COMPLETAMENT I NO CEDIR-LOS A NINGÚ?”.**

**16)** La doctoranda diu: **“SÍ, PROMET”.**

**17)** El rector diu: **“EGRÈGIA DOCTORA, US ADMET I INCORPORE EN EL COL·LEGI DELS DOCTORS I LES DOCTORES DE L’ACADÈMIA AMB TOTS ELS HONORS, LES LLIBERTATS, LES EXEMPCIONS I ELS PRIVILEGIS QUE GAUDEIXEN O PUGUEN GAUDIR ELS ALTRES DOCTORS I DOCTORES EN LA UNIVERSITAT I ARREU DEL MÓN. REBEU L’ABRAÇADA DE FRATERNITAT DELS QUI S’HONREN I CONGRATULEN DE SER ELS VOSTRES GERMANS I COMPANYS”** (el rector abraça la nova doctora). Tots tornen als seus seients.

**18)** El rector diu: **“TÉ LA PARAULA L’EXCMA. DOCTORA *HONORIS CAUSA*, SENYORA PALOMA DEL RÍO CAÑADAS”.**

**19)** La nova doctora *honoris causa,* Excma. Sra. Paloma del Río Cañadas*,* pronuncia el seu discurs.

**20)** La presidència diu: **“HOM PROCEDIRÀ AL LLIURAMENT DELS PREMIS EXTRAORDINARIS DE TITULACIÓ DEL CURS ACADÈMIC 2024/2025. EL VICERECTOR D’ESTUDIANTS I COORDINACIÓ, PROFESSOR JOSÉ JUAN LÓPEZ ESPÍN, LLEGIRÀ LA RESOLUCIÓ RECTORAL DE CONCESSIÓ D’AQUESTS PREMIS”.**

**21)** El vicerector llig la resolució i anomena els estudiants premiats i les estudiants premiades, els quals s’acosten a la mesa presidencial a arreplegar els diplomes.

**22)** El rector pronuncia el seu discurs i, en acabar, diu: **“DECLARE CLAUSURAT EL CURS ACADÈMIC 2024/2025”**.

**23)** Amb tots dempeus i en els seus llocs, sona l’himne universitari *Gaudeamus igitur*.

**24)** Seguidament, el rector diu: **“S’ALÇA LA SESSIÓ”.**

**25)** Ixen els membres de la mesa i el seguici en ordre invers al d’entrada.